  Руслан Нуриахметов Майя Бывальцева Удмуртиын льготаосъя эмъюмъёс басьтон, аптекаосын эмъюмъёслэн ваньзы сярысь ӟырдыт телефон линиосы жингыртыса тодыны луоз. Со сярысь элькунысь тазалыкез утёнъя министерстволэн прессс-лужбаез ивортӥз. Удмуртиысь кун апеткаослэн ӟырдыт линиязы вералозы, кыӵе аптекаосын кулэ эмъюмъёс вань, соос пӧлын льготаосъя висъяськисез. 8 (3412) 399-399 номере ужан нуналъёсы 8 часысен 21 часозь, шутэтскон нуналъёсы 9 часысен 18 часозь жингыртыны луэ. Озьы ик льготаосъя эмъюмъёс пумысен юанъёслы валэктонъёс Удмуртиысь тазалыкез утёнъя министерстволэн ӟырдыт линияз сётозы, солэн номерез 8-800-100-24-47. Тодэ вайытом, азьвылгес Удмуртиысь кивалтэтлэн тӧроезлэн воштӥсез Эльвира Пинчук вераз вал, элькунын туж кулэ эмъюмъёс, со пӧлын льготаосъя, тырмыт дасямын.   Тегъёс: Удмуртия эмъюмъёс Ижкар тазалыкезутён  